b'\n_START_ARTICLE_\nSenov\xc4\x97s Graikijos regionai\n_START_SECTION_\nRaida\n_START_PARAGRAPH_\nRegionai buvo da\xc5\xbenai apibr\xc4\x97\xc5\xbeiami geografini\xc5\xb3 rib\xc5\xb3, kaln\xc5\xb3, upi\xc5\xb3 (pvz., Lakonija, Arkadija, Argolid\xc4\x97 ir pan.). Kiti regionai tapatinosi su gentin\xc4\x97mis grup\xc4\x97mis (Bojotija, Fokid\xc4\x97, Dorid\xc4\x97 ir pan.)_NEWLINE_Atrodo, kad regionai susiformavo Mik\xc4\x97n\xc5\xb3 kult\xc5\xabroje ir i\xc5\xa1liko per Tamsiuosius am\xc5\xbeius, nepaisant to, kad Balkanuose tuo metu stipriai keit\xc4\x97si etnin\xc4\x97 sud\xc4\x97tis. Archajiniu laikotarpiu dauguma j\xc5\xb3 susiformavo kaip politiniai vienetai su vienu stipriausiu miestu (pvz., Atika, Korintija ir pan.). Kai kuriuose j\xc5\xb3 (pvz., Arkadijoje) susik\xc5\xabr\xc4\x97 daug smulki\xc5\xb3 poli\xc5\xb3 (miest\xc5\xb3 valstybi\xc5\xb3)._NEWLINE_Daug region\xc5\xb3 i\xc5\xa1liko svarb\xc5\xabs ir Bizantijos bei Osman\xc5\xb3 valdymo laikotarpiu. Jais remiantis neretai buvo formuojami administraciniai vienetai. Dabartin\xc4\x97s Graikijos administracinis suskirstymas (Graikijos periferijos, nomai) irgi neretai turi senovini\xc5\xb3 region\xc5\xb3 pavadinimus.'